20.5.2003 Euroopan unionin virallinen lehti L 124/43 KOMISSION PÄÄTÖS, tehty 14 päivänä toukokuuta 2003, suunnitelman hyväksymisestä klassisen sikaruton hävittämiseksi luonnonvaraisista sioista eräillä Belgian alueilla (tiedoksiannettu numerolla K(2003) 1529) (Ainoastaan ranskan- ja hollanninkieliset tekstit ovat todistusvoimaiset) (ETA:n kannalta merkityksellinen teksti) (2003/363/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön toimenpiteistä klassisen sikaruton torjumiseksi 23 päivänä lokakuuta 2001 annetun neuvoston direktiivin 2001/89/EY (') ja erityisesti sen 16 artiklan 1 kohdan, sekä katsoo seuraavaa: (1) — Marraskuussa 2002 Belgian luonnonvaraisten sikojen populaatiossa todettiin klassista sikaruttoa. (2) — Epidemiologisen tilanteen vuoksi Belgia on esittänyt kyseisiä Belgian alueita koskevan luonnonvaraisten sikojen hävittämissuunnitelman. (3) — Suunnitelmaa on tarkasteltu ja sen on todettu olevan direktiivin 2001/89/EY säännösten mukainen. Se olisi näin ollen hyväksyttävä. (4) — Avoimuuden vuoksi on asianmukaista ilmoittaa tässä päätöksessä ne Belgian maantieteelliset alueet, joilla hävittämissuunnitelma pannaan täytäntöön. (5) — Tässä päätöksessä säädetyt toimenpiteet ovat elintarvike- ketjua ja eläinten terveyttä käsittelevän pysyvän komi- tean lausunnon mukaiset, () EYVL L 316, 1.12.2001, s. 5. ON TEHNYT TÄMÄN PÄÄTÖKSEN: 1 artikla Hyväksytään Belgian esittämä suunnitelma klassisen sikaruton hävittämiseksi luonnonvaraisista sioista liitteessä tarkoitetuilla alueilla. 2 artikla Belgian on saatettava voimaan 1 artiklassa tarkoitetun suunni- telman täytäntöönpanemiseksi tarvittavat lait, asetukset ja hallinnolliset määräykset. 3 artikla Tämä päätös on osoitettu Belgian kuningaskunnalle. Tehty Brysselissä 14 päivänä toukokuuta 2003. Komission puolesta David BYRNE Komission jäsen